CELEX: 62019TN0484
Language: hu
Date: 2019-07-04 00:00:00
Title: T-484/19. sz. ügy: 2019. július 4-én benyújtott kereset — Pearson Loan Finance és társai kontra Bizottság

16.9.2019   
            
            
               HU
            
            
               Az Európai Unió Hivatalos Lapja
            
            
               C 312/27
            
         
      2019. július 4-én benyújtott kereset — Pearson Loan Finance és társai kontra Bizottság
      (T-484/19. sz. ügy)
      (2019/C 312/23)
      Az eljárás nyelve: angol
      
         Felek
      
      
         Felperesek: Pearson Loan Finance Unlimited (London, Egyesült Királyság), Pearson Overseas Holdings Ltd (London) és Pearson International Finance Ltd (London) (képviselők: A. von Bonin és O. Brouwer ügyvédek)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg az EKT csoportfinanszírozási mentességgel kapcsolatban az Egyesült Királyság által végrehajtott SA.44896 állami támogatásról szóló, 2019. április 2-i C(2019) 2526 final bizottsági határozatot;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek négy jogalapra hivatkoznak.
      
                  1.
               
               
                  Az első jogalap azon alapul, hogy a Bizottság a megtámadott határozatban a referenciarendszer meghatározását illetően tévesen alkalmazta a jogot, nyilvánvaló mérlegelési hibákat követett el, és nem adott megfelelő indokolást.
               
            
                  2.
               
               
                  A második jogalap azon alapul, hogy a Bizottság a megtámadott határozatban tévesen alkalmazta a jogot, nyilvánvaló mérlegelési hibákat követett el, és nem adott megfelelő indokolást akkor, amikor a csoportfinanszírozási mentességet tévesen a referenciarendszer rendes működésétől való eltérésnek minősítette.
               
            
                  3.
               
               
                  A harmadik jogalap azon alapul, hogy a Bizottság a megtámadott határozatban tévesen alkalmazta a jogot, és nyilvánvaló mérlegelési hibákat követett el annak megállapításakor, hogy a csoportfinanszírozási mentesség a gazdasági szereplők közötti hátrányos megkülönböztetést eredményez.
               
            
                  4.
               
               
                  A negyedik jogalap azon alapul, hogy a Bizottság a megtámadott határozatban tévesen alkalmazta a jogot, és nyilvánvaló mérlegelési hibákat követett el annak megállapításakor, hogy a csoportfinanszírozási mentességet nem igazolja a referenciarendszer jellege vagy általános felépítése.